1. *Menționați un capitol din informatică sau TIC pe care nu l-ați considerat important, dar apoi ați conștientizat importanța lui.*

Un capitol pe care nu l-am considerat important la început a fost „Elemente de arhitectură a unui sistem de calcul”.

1. *Din ce cauză nu ați considerat important acel capitol?*

La început, mi s-a părut un subiect prea complex și tehnic pentru copii de clasa a 5-a. La acea vârstă, personal nu aș fi înțeles de ce ar trebui să învăț despre componentele hardware ale unui calculator, când era mult mai important să învăț cum să îl folosesc. Mi se părea că, pentru vârsta aceea, ar trebui ca elevii să învețe doar despre utilizarea practică a calculatorului și despre programele de zi cu zi, nu despre cum sunt construite aceste sisteme din spate.

1. *Care ar fi fost motivele care v-ar fi determinat să acordați mai multă importanță acelui capitol?*

Cunoștințele despre componentele hardware, procesor, memorie și alte părți ale unui sistem de calcul sunt importante pentru a înțelege cum funcționează un calculator și software-ul pe care îl folosim. Aceste informații sunt esențiale pentru optimizarea aplicațiilor și rezolvarea problemelor de performanță. Totodată, ele ajută la dezvoltarea unui mod de gândire analitic, necesar în informatică. Însă, pentru un elev de clasa a 5-a, subiectul este destul de complex și poate fi greu de înțeles la început, iar abordarea graduală a tehnologiilor, pornind de la aplicații simple și trecând treptat către noțiuni mai avansate, ar fi ajutat mai mult la înțelegerea acestora.