**Seminar 6 – activitate individuală**

Care a fost conceptul pe care l-ați asimilat cel mai greu din informatică/TIC și din ce motiv?

Cel mai greu mi-a fost să înțeleg alocarea dinamică și cum se aplică ea în lucrul cu listele înlănțuite, mai ales când vine vorba de operații precum inserarea, ștergerea sau parcurgerea elementelor. A fost dificil pentru că fiecare nod trebuie legat corect de celălalt, iar dacă greșești ordinea pașilor sau uiți să actualizezi legăturile, lista nu mai funcționează corect. În special la inserarea sau ștergerea din mijlocul listei, mi-a fost greu să urmăresc exact ce se întâmplă cu fiecare nod.

Care ar fi fost metoda didactică prin care credeți că l-ați fi asimilat mai ușor?

Cred că m-ar fi ajutat să văd desene sau animații care arată clar cum se modifică lista la fiecare operație. De asemenea, dacă am fi lucrat împreună un exercițiu pas cu pas, în care profesorul să explice fiecare modificare făcută în structură, cred că aș fi înțeles mult mai ușor cum funcționează aceste operații.