Ce metodă/metode de evaluare ați aplica la interviuri, dacă ați lucra la o companie unde ați avea rol decisiv în angajarea personalului? Justificați răspunsul.

Sincer, consider că multe companii testează abilitățile de bază pe care orice programator ar trebui să le aibă. Totuși, uneori se dau teste din tehnologii complet noi pentru studenți sau pentru persoane care abia au absolvit o facultate. Aceste cunoștințe pot fi dobândite, în mod realist, doar prin experiență practică în cadrul unor proiecte sau locuri de muncă.

Personal, aș opta pentru interviuri tehnice, nu neapărat pentru teste scrise, deoarece interviurile oferă posibilitatea de a înțelege modul de gândire al candidatului, capacitatea acestuia de a explica raționamentele din spatele soluțiilor și, cel mai important, abilitățile de comunicare.

De asemenea, aș pune accent atât pe cunoștințele de informatică acumulate în timpul facultății, cât și pe cele din proiectele personale. Astfel,se poate verifica atât baza teoretică, cât și aplicabilitatea practică și pasiunea candidatului pentru domeniu.