## **SEMINAR 9 - ECHIPA 1**

### **Introducere 😺**

## **Portofoliul** este un instrument complex de evaluare alternativă, centrat pe elev, care oferă o imagine autentică și longitudinală asupra progresului său. În cazul de față, portofoliul reflectă competențele digitale dobândite în proiectarea și interogarea bazelor de date, punând accent pe aplicabilitatea practică, reflecția personală și deschiderea către feedback.

### **1. Scopul şi obiectivele evaluării prin portofoliu 😻**

**Scop**: Să ofere o imagine de ansamblu asupra parcursului de învăţare al elevului în domeniul gestionării şi interogării unei baze de date, valorificând produsele realizate şi atitudinea faţă de activitate.

**Obiective**:

1. Formativ-reflexiv: să încurajeze auto-monitorizarea progresului și consolidarea competențelor practice în SQL şi modelare de date.
2. Sumativ-comprehensiv: să permită aprecierea nivelului de gestionare a unor operaţiuni de creare, modificare și interogare a tabelelor.
3. Motivational-atitudinal: să promoveze implicarea activă, asumarea responsabilității şi deschiderea către feedback a elevilor.

### **2. Patru elemente componente ale portofoliului 😸**

1. Schema conceptuală – diagrama bazei de date proiectate.
2. Scripturi SQL – fişier cu codul complet al comenzilor CREATE TABLE, UPDATE, INSERT, DELETE şi interogările SELECT folosite de elev.
3. Capturi de ecran – exemple de rulare a interogărilor și rezolvarea unor cerințe practice (ex. rapoarte, statistici).
4. Notițe personale – comentarii scrise de elev în care:

* explică raționamentul din spatele fiecărui pas,
* notează dificultățile întâmpinate și soluțiile găsite,
* propune direcții de îmbunătățire.

## **3. Cinci criterii de evaluare globală/holistică 😼**

**A. Criterii de apreciere a calităţii produselor**

1. Corectitudinea tehnică

* sintaxa SQL este validă și interogările returnează rezultate conforme cu cerințele.

1. Completitudinea conținutului

* toate structurile şi operaţiunile cerute în tema de lucru (creare, inserare, interogare, modificare, ştergere) sunt incluse, documentate și explicate.

1. Eficiența și optimizarea

* interogările reflectă atenția la performanță (utilizarea indecșilor, evitarea redundanțelor, alocarea corectă a tipurilor de date).

**B. Criterii de apreciere atitudinală**

1. Autonomie şi responsabilitate

* elevul şi-a asumat integral parcursul de lucru (a respectat termenele, a cerut clarificări, a organizat fişierele).

1. Deschidere către reflecție și feedback

nivelul de profunzime al notițelor personale şi modul în care elevul a integrat sugestiile/observaţiile primite de la colegi sau profesor.

### **4. Modul de prezentare a portofoliului 😽**

Elevii pot preda portofoliul în format:

* digital (ex: Google Drive, GitHub, OneDrive);
* fizic (pe suport tipărit sau digital – CD, USB).

!!! Este recomandată o organizare clară a fișierelor, cu etichete explicite și un fișier README care să descrie structura generală și conținutul portofoliului.

### **5. Sugestii pentru autoevaluare 🙀**

Elevii sunt încurajați să folosească o grilă de autoevaluare înainte de predare. Aceasta îi ajută:

* să verifice dacă au inclus toate componentele necesare;
* să-și identifice punctele forte și ce pot îmbunătăți;
* să reflecteze asupra progresului lor.